ହାମିଲଟନ୍ଃ ଟିମ୍ ଇଣ୍ଡିଆର ଓପନିଂ ବ୍ୟାଟ୍ସମ୍ୟାନ୍ ମୟଙ୍କ ଅଗ୍ରୱାଲ୍ ରବିବାର ୨୯ ବର୍ଷରେ ପଦାର୍ପଣ କରିଛନ୍ତି । ୧୬ ଫେବୃଆରୀ, ୧୯୯୧ରେ କର୍ଣ୍ଣାଟକାର ବେଙ୍ଗାଲୁରୁରେ ଜନ୍ମିତ ମୟଙ୍କ ନିଜର ୨୯ତମ ଜନ୍ମଦିନରେ ନ୍ୟୁଜିଲ୍ୟାଣ୍ଡ୍ ଏକାଦଶ ବିପକ୍ଷ ପ୍ରାକ୍ଟିସ୍ ମ୍ୟାଚରେ ୮୧ ରନର ଦମଦାର ଇନିଂସ୍ ଖେଳିଛନ୍ତି। ତେବେ ମ୍ୟାଚ୍ ପରେ ସାଥୀ ଖେଳାଳିମାନେ ମୟଙ୍କଙ୍କ ଜନ୍ମଦିନ ପାଳନ କରିଥିଲେ ଏବଂ ଏହାର ଫଟୋ ବିସିସିଆଇ ତା'ର ଅଫିସିଆଲ୍ ଟ୍ୱିଟର୍ ହ୍ୟାଣ୍ଡଲରେ ଶେଆର୍ କରିଛି।
ଏହି ଫଟୋରେ ଋଷଭ ପନ୍ତ ଓ ପୃଥ୍ୱୀଙ୍କୁ ମସ୍ତି କରୁଥିବାର ଦେଖିବାକୁ ମିଳିଛି। ଆଉ ଏକ ଫଟୋରେ ଶ' ଓ ପନ୍ତଙ୍କ ବ୍ୟତୀତ ମହମ୍ମଦ ଶାମି ଓ ନଭଦୀପ ସାଇନିଙ୍କୁ ମଧ୍ୟ ଦେଖିବାକୁ ମିଳିଛି। ଏକ ଫଟୋରେ ମୟଙ୍କଙ୍କ ମୁହଁରେ କେକ୍ ବୋଳା ହୋଇଥିବା ବେଳେ ସେହି ସମୟରେ ପନ୍ତ ଓ ପୃଥ୍ୱୀ ତାଙ୍କ ଉପରେ ପାଣି ଢାଳୁଛନ୍ତି। ବିସିସିଆଇ ତା'ର ଟ୍ୱିଟରେ ଲେଖିଛି ଯେ ହାପି ବାର୍ଥ ଥେ ମୟଙ୍କ ଅଗ୍ରୱାଲ୍।
